Sena Mulasyoma Kuti Nyika Yakalengwa Mumazuba Aali Cisambomwe Aamawoola Aali 24?
Peepe. Nokuba boobo, Bakamboni ba Jehova balasyoma kuti Leza nguwakalenga zyintu zyoonse. Pele tabazumini kuti nyika yakalengwa mumazuba aali cisambomwe aamawoola aali 24. Ino nkaambo nzi? Nkaambo bunji bwamizeezo yabantu basyoma boobu ilakazyanya ancolyaamba Bbaibbele. Amulange-lange zikozyanyo eezyi zyobilo zitobela:
Bulamfwu bwamazuba aali cisambomwe aakulenga. Bamwi bantu ibasyoma njiisyo eeyi baamba kuti mazuba aali cisambomwe aakulenga akajisi mawoola aali 24. Pele bbala lyakuti “buzuba” mu Bbaibbele lilakonzya kwaamba ciindi cilamfwu.
—Matalikilo 2:4; Intembauzyo 90:4.
Ino nyika ijisi myaka yongaye kuzwa noyakalengwa? Bamwi ibasyoma njiisyo eeyi bayiisya kuti nyika ijisi buyo zyuulu zisyoonto zyamyaka kuzwa noyakalengwa. Nokuba boobo, kweelana ancolyaamba Bbaibbele, nyika alimwi abubumbo zyakaliko kaatanaba mazuba aali cisambomwe aakulenga. (Matalikilo 1:1) Akaambo kaceeci, Bakamboni ba Jehova tabaakazyi makani ngobaamba basayaansi aatondezya kuti nyika ilijisi mabbiliyoni aamyaka kuzwa noyakalengwa.
Nokuba kuti Bakamboni ba Jehova balasyoma mukulengwa kwazyintu, tabaikazyi sayaansi. Basyoma kuti sayaansi yamasimpe ileendelana ancolyaamba Bbaibbele.
Amwiiye Zinji
Ino Ncinzi Cini Bbaibbele Ncoliyiisya?
Ibbaibbele
—Ndibbuku Lyakazwa Kuli Leza
Mbuti Bbaibbele mbolikonzya kumugwasya kuliyumya mumapenzi ngomujisi? Nkaambo nzi ncomukonzya kubusyoma businsimi bulembedwe mu Bbaibbele?
SINSIMUKA!
Ino Ncinzi Bbaibbele Ncolyaamba Kujatikizya Kulenga?
Bbaibbele lilaapandulula “mazuba” aali cisambomwe Leza naakali kulenga zyintu zyuumi. Sena aaya akali mazuba aamawoola aali 24?
MIBUZYO YAMU BBAIBBELE YAINGULWA
Sena Sayaansi Ileendelana a Bbaibbele?
Sena kuli twaambo twasayaansi itutaluzi mu Bbaibbele?
bem_Latn bem_Latn bem_Latn lij_Latn bem_Latn bem_Latn cjk_Latn bem_Latn nso_Latn tum_Latn bem_Latn sna_Latn nya_Latn bem_Latn xho_Latn tsn_Latn bem_Latn